sagorsarker/bangla-wikipedia huggingface dataset:
সৌম্য সরকার

সৌম্য সরকার (জন্ম: ২৫ ফেব্রুয়ারি, ১৯৯৩) একজন বাংলাদেশী ক্রিকেটার । তিনি একজন বাঁ-হাতি ব্যাটার এবং একজন ডানহাতি মাঝারি-ফাস্ট বোলার। যিনি প্রধানত একজন উদ্বোধনী ব্যাটসম্যান এবং সুদর্শন "পেরিসকোপ শট" এর স্রষ্টা হিসেবে খেলেন। তিনি ওয়ানডে ইনিংসে বাংলাদেশের পক্ষে দ্বিতীয় সর্বোচ্চ ব্যক্তিগত রান সংগ্রাহক। 
৪-৭ অক্টোবর, ২০১০ তারিখে ঘরোয়া প্রথম-শ্রেণীর ক্রিকেটে খুলনা বিভাগের বিপক্ষে ঢাকা বিভাগে তার অভিষেক ঘটেছিল। ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে বাংলাদেশ দলের সদস্য ছিলেন। বাংলাদেশ প্রিমিয়ার লিগে ঢাকা গ্ল্যাডিয়েটর্স দলের পক্ষে চুক্তিতে আবদ্ধ হন। এছাড়াও তিনি বাংলাদেশ ক্রীড়া শিক্ষা প্রতিষ্ঠানের পক্ষে খেলেছেন। ক্রিকেটার না হলে তিনি শিক্ষকতাকে পেশা হিসেবে বেছে নিতেন।
১ ডিসেম্বর, ২০১৪ তারিখে মিরপুরের শেরেবাংলা ক্রিকেট স্টেডিয়ামে অনুষ্ঠিত সফরকারী জিম্বাবুয়ের বিপক্ষে সিরিজের ৫ম ও শেষ একদিনের আন্তর্জাতিকে তার অভিষেক ঘটে। ঐ খেলায় তিনি ১৮ বলে ৪ বাউন্ডারির সাহায্যে ২০ রান সংগ্রহ করেন। একই খেলায় তার সাথে তাইজুল ইসলামেরও অভিষেক হয়। খেলায় বাংলাদেশ দল ৫ উইকেটে জয় পেয়ে ৫-০ ব্যবধানে জিম্বাবুয়ে দলকে বাংলাওয়াশ করে।
২২ এপ্রিল, ২০১৫ তারিখে তিনি তার প্রথম ওডিআই শতক হাঁকান। মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত তৃতীয় ওডিআইয়ে ১১০ বল মোকাবেলা করে অপরাজিত ১২৭* রান তোলেন। তার এ ইনিংসটিতে ছয়টি ছক্কা ও ১৩টি চারের মার ছিল। উদ্বোধনী জুটিতে তামিম ইকবালের (৬৪) সাথে জুটি গড়ে মূল্যবান ১৪৫ রান সংগ্রহ করেন। পরবর্তীতে মুশফিকুর রহিমের (৪৯*) সাথে নিরবিচ্ছিন্নভাবে ৯৭ রান তোলেন। এরফলে তার দল ১০ ওভারেরও বেশি বল বাকী থাকতে ৮ উইকেটের সহজ জয় পায়। এছাড়াও বাংলাদেশ ৩-০ ব্যবধানে পাকিস্তানকে প্রথমবারের মতো বাংলাওয়াশ করে। খেলায় তিনি ম্যান অব দ্য ম্যাচের পুরস্কার লাভ করেন।
২৪ এপ্রিল, ২০১৫ তারিখে মিরপুরের শের-ই-বাংলা ক্রিকেট স্টেডিয়ামে সফরকারী পাকিস্তানের বিপক্ষে অনুষ্ঠিত একমাত্র টুয়েন্টি২০ আন্তর্জাতিকে মুস্তাফিজুর রহমানের সাথে তারও অভিষেক ঘটে। কিন্তু মাত্র ৩ বল মোকাবেলা করে শূন্য রানে রান আউটের শিকার হন তিনি। ঐ খেলায় অবশ্য সাকিব ও সাব্বির রহমানের ক্রীড়ানৈপুণ্যে বাংলাদেশ দল প্রথমবারের মতো পাকিস্তানের বিপক্ষে ৭ উইকেটের বিরাট জয় পায়।
২০২৫ আইসিসি চ্যাম্পিয়নস ট্রফির জন্য ১৫ সদস্যের বাংলাদেশ দলে তিনি জায়গা পান।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে ৩য় উইকেটে মাহমুদুল্লাহ রিয়াদকে (১০৩) সাথে নিয়ে ৮৬ রানের জুটি গড়েন। খেলায় তিনি ৪০ রান সংগ্রহ করেন। এরপর মুশফিকুর রহিমের ঝড়োগতিতে ৭৭ বলে ৮৯ রানের সুবাদে একদিনের আন্তর্জাতিকে ইংল্যান্ডের বিপক্ষে বাংলাদেশ দলগতভাবে সর্বোচ্চ রান তোলে। পরবর্তীতে রুবেল হোসেনের প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়। 
নভেম্বর ২০২৪ সালে সৌম্যকে গ্লোবাল সুপার লীগের প্রথম আসরে রংপুর রাইডার্সের হয়ে খেলার জন্য দলে অন্তর্ভুক্ত করা হয়। ফাইনালে রংপুর রাইডার্স ভিক্টোরিয়াকে ৫৬ রানে হারিয়ে আসরের প্রথম চ্যাম্পিয়ন হয়। ফাইনালে তিনি অপরাজিত ৮৬ রান করেন যা আসরের সর্বোচ্চ ব্যাক্তিগত রান। এজন্য তিনি প্লেয়ার অব দ্যা ম্যাচ নির্বাচিত হন। একই সাথে ১৮৮ রান করে তিনি আসরের সর্বোচ্চ রান সংগ্রাহক হন।
ইয়োমিউরি শিমবুন

দ্য ইয়োমিউরি শিমবুন হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক । জাপানি ভাষায় প্রকাশিত, দৈনিক আসাহি শিমবুন", "দৈনিক মাইনিছি শিম্বুন", "নিহন ক্যেযাই শিমবুন", এবং "দৈনিক সানক্যেই শিমবুন-সহ অন্যান্য পত্রিকাসমুহের মধ্যে দ্য ইয়োমিউরি শিমবুন অন্যতম একটি যা বিশ্বের সর্বাধিক প্রচারিত দৈনিক। এটি টোকিও,ওসাকা এবং ফুকুকা ছাড়াও জাপানের অন্যান্য গুরুত্বপূর্ণ শহরে প্রকাশিত হয়।
জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন । এর প্রধান কাযালয় গুলো জাপানের ওটিমাচি, চিওদা, টোকিওতে অবস্থিত। । বর্তমানে এর প্রধান ইয়োচি ফুনাবাসি ।
২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিক জাপানো হচ্ছে । আর ২০১১ সালে বছরে মাঝামাঝি সময়ে হিসাব করে দেখা যায়, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।
এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমক প্রধ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।
সোনার কাজল

সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।
পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত "আকাশ ও মাটি" চলচ্চিত্রে তার কণ্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।
চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামানকে।
এ চলচ্চিত্রের জন্য জহির রায়হান অভিনেতা আমিনকে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিলকে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।
কলিম শরাফী চলচ্চিত্রের সঙ্গীত পরিচালনা করেন। খান আতাউর রহমান ও কলিম শরাফী চলচ্চিত্রের গানগুলোতে কণ্ঠ দেন।
সোনার কাজল চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার পুরস্কার' লাভ করে।
ভয়েজার কর্মসূচি

ভয়েজার কর্মসূচি একটি মার্কিন মহাকাশ বৈজ্ঞানিক কর্মসূচি যা মহাকাশে দুটি জনহীন মহাকাশ অভিযান, সন্ধানী যথাক্রমে "ভয়েজার ১" এবং "ভয়েজার ২" প্রেরণ করে। ১৯৭০ দশকের শেষ সময়ে গ্রহের মধ্যে একটি অনুকূল প্রান্তিকীকরণ সুবিধা গ্রহণ করতে ১৯৭৭ সালে এগুলো প্রেরণ করা হয়। যদিও এগুলিকে আনুষ্ঠানিকভাবে বৃহস্পতি এবং শনিগ্রহের ব্যবস্থা অধ্যয়নের জন্য প্রেরণ করা হয়েছিল, কিন্তু এই সন্ধানীগুলি তাদের অভিযান চালিয়ে যেতে সক্ষম হয়।
২০১২ সালের ২৫ অগাস্ট মানবনির্মিত প্রথম বস্তু হিসেবে ভয়েজার ১ সৌরজগত-বহির্ভূত এলাকায় প্রবেশ করে, যা মানবজাতির ইতিহাসের এক অভূতপূর্ব ঘটনা ছিল। ২০১৮ সালে নাসা ঘোষণা দেয় যে সেই বছরের ৫ই নভেম্বর মহাকাশযান ভয়েজার ২ আন্তঃনাক্ষত্রিক মহাকাশে প্রবেশ করে। এটি ভয়েজার ১ এর পরে দ্বিতীয় বস্তু যা সৌরজগতের সীমানা ছাড়িয়ে গিয়েছে।
২০১৩ সালের হিসাবে ভয়েজার ১-এর আপেক্ষিক বেগ ছিল প্রতি সেকেন্ডে ১১ মাইল। কিন্তু সময়ের পরিবর্তনে এর শক্তি কমে এসেছে, এবং ২০২৫ সালের পরে এর কোন যন্ত্রাংশই সচল থাকবে না।
মহাকাশে ভয়েজার অভিযান দুইটি সৌরজগতের গ্যাস-সংবলিত গ্রহ বা গ্যাস দানব ও তাদের উপগ্রহ সম্পর্কে বহু তথ্য সংগ্রহ করে, যা সম্পর্কে আগে স্বল্প জ্ঞান ছিল।
নাসা সাইটসমূহ
NASA instrument information pages:
অন্যান্য সাইটসমূহ
সর্বজনগ্রাহ্য হিসাববিজ্ঞান নীতিমালা

সর্বজনগ্রাহ্য হিসাববিজ্ঞান নীতিমালা(জিএএপি) সাধারণত কোনো অধিক্ষেত্র ব্যবহৃত আর্থিক হিসাববিজ্ঞানের মান কাঠামো নির্দেশিকা উল্লেখ করে থাকে। এটি হিসাবরক্ষণ মান বা আদর্শ হিসাবরক্ষণ অনুশীলন নামে পরিচিত। এটি মান এবং নিয়মাবলী অন্তর্ভুক্ত করে থাকে যা হিসাবরক্ষকগন লিপিবদ্ধকরণ, সংক্ষেপিতকরন এবং আর্থিক প্রতিবেদন প্রস্তুতের সময় অনুসরণ করে থাকেন।
GAAP দ্বারা প্রদানকৃত নীতিমালা গুলো হলো-
১)পৃথক ব্যবসায় সত্তা ধারণা
২)অর্থের এককে পরিমাপক ধারণা
৩)সময়কাল বলা হিসাব-কাল ধারণা
৪)স্বীকৃতি নীতি
৫)চলমান ব্যবসায় ধারণা
৬)পূর্ণ প্রকাশ নীতি
৭)মিলকরন নীতি
৮)বস্তুনিষ্ঠার নীতি
৯)ঐতিহাসিক ব্যয় ও ক্রয়মূল্য নীতি
১০)রক্ষণশীলতার নীতি
মাধ্যমিক ও উচ্চ মাধ্যমিক শিক্ষা বোর্ড, রাজশাহী

মাধ্যমিক ও উচ্চ মাধ্যমিক শিক্ষা বোর্ড, রাজশাহী বাংলাদেশের রাজশাহী বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এটি ১৯৬১ সালে প্রতিষ্ঠিত হয়। প্রতিষ্ঠালগ্নে উত্তর ও দক্ষিণবঙ্গ রাজশাহী শিক্ষা বোর্ডের কর্মপরিধির অন্তর্ভুক্ত ছিল। কিন্তু ১৯৬৩ সালে যশোর শিক্ষা বোর্ড প্রতিষ্ঠিত হওয়ার পর এর আয়তন কিছুটা কমে যায়। তথাপি বৃহত্তর রাজশাহী, পাবনা, বগুড়া, রংপুর ও দিনাজপুর জেলা সমূহের মাধ্যমিক ও উচ্চ মাধ্যমিক শিক্ষা ব্যবস্থাপনা রাজশাহী শিক্ষা বোর্ডের অধীনে পরিচালিত হয়। ২০০৭ সালে দিনাজপুর শিক্ষা বোর্ড প্রতিষ্ঠিত হওয়ার অব্যবহিত পূর্ব পর্যন্ত দেশের সর্ববৃহৎ শিক্ষা বোর্ডের দায়িত্ব পালন করে আসছিল রাজশাহী শিক্ষা বোর্ড।
বোর্ডের অধ্যাদেশ অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের (XVII of 1977) সপ্তদশ সংশোধনী দ্বারা দ্বায়িত্বপ্রাপ্ত। বর্তমানে এই বোর্ড-এর অন্তর্গত রয়েছে রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর ও নওগাঁ জেলার শিক্ষাপ্রতিষ্ঠান।
ভয়েজার ১

'ভয়েজার ১' হল একটি স্পেস প্রোব যা নাসা ১৯৭৭ সালের ৫ সেপ্টেম্বর মহাশূন্যে প্রেরণ করে সৌরজগতের বাইরের পরিবেশ সম্পর্কে জানার জন্য। এটি ৪৩ বছর ধরে চালনা করা হচ্ছে এবং এটি ডিপ স্পেস নেটওয়ার্কের সাথে যোগাযোগ করে কমান্ড নেয়ার জন্য এবং তথ্য দেয়ার জন্য। ২০১৪ সালের ১১ নভেম্বর এটি পৃথিবী থেকে (আনুমানিক ১২ বিলিয়ন মাইল) দূরত্ব অতিক্রম করে, এটিই পৃথিবী থেকে সবচেয়ে দূরবর্তী স্পেস প্রোব।
১৯৭৯ সালে বৃহস্পতি এবং ১৯৮০ সালে শনি সিস্টেমের সম্মুখীন হত্তয়ার পর ১৯৮০ সালের ২০ নভেম্বর এর প্রাথমিক মিশন শেষ হয়। এটিই ছিল প্রথম প্রোব যা দুটি গ্রহের এবং এদের উপগ্রহের বিশদ তথ্য এবং ছবি দিতে সক্ষম হয়। ভয়েজার ১ হল ভয়েজার কর্মসূচি এর অংশ এবং ভয়েজার ২ সাদৃশ্য যার কাজ সৌরজগতের সীমানা কুইপার বেল্ট, সৌরমণ্ডল এবং নক্ষত্রমন্ডলের মধ্যবর্তী এলাকার তথ্য প্রেরণ করা।
২০১৩ সালে নাসা ঘোষণা দেয় যে, ২০১২ সালের ২৫শে আগস্ট ভয়েজার ১ আন্তঃনাক্ষত্রিক মহাকাশে প্রবেশ করেছে। এটি প্রথম মনুষ্য নির্মিত বস্তু যা সৌরজগতের সীমানা ছাড়িয়ে গিয়েছে।
জিওফ মার্শ

জিওফ্রে রবার্ট মার্শ (; জন্ম: ৩১ ডিসেম্বর, ১৯৫৮) পশ্চিম অস্ট্রেলিয়ার নর্দামে জন্মগ্রহণকারী সাবেক অস্ট্রেলীয় ক্রিকেটার, কোচ ও দল নির্বাচক। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে ডানহাতি উদ্বোধনী ব্যাটসম্যান এবং দক্ষ ফিল্ডার হিসেবে টেস্ট ও একদিনের আন্তর্জাতিকে অংশগ্রহণ করেছেন জিওফ মার্শ'।
১৯৭৭-৭৮ মৌসুমে উনিশ বছর বয়সে প্রথম-শ্রেণীর ক্রিকেটে ওয়েস্টার্ন অস্ট্রেলিয়ার পক্ষে শেফিল্ড শিল্ডে অভিষেক ঘটে তার। এরপরই তিনি নিজেকে ঘরোয়া ক্রিকেটে খাঁটি প্রতিযোগী হিসেবে প্রতিষ্ঠিত করেন ও জাতীয় দলের উপযুক্ত স্থান দখল করেন।
বেশ কয়েকবছর অস্ট্রেলিয়ার টেস্ট দলে সদস্যরূপে দলকে টেস্ট জয়ে সহায়ক ভূমিকা পালন করেন। ডিসেম্বর, ১৯৮৫ সালে ভারতের বিপক্ষে তার টেস্ট অভিষেক ঘটে। পরের বছরই নিউজিল্যান্ড ও ভারত সফরে যান। খুব দ্রুত নিজেকে উদ্বোধনী ব্যাটসম্যান হিসেবে গড়ে তুলেন। মার্ক টেলর ও ডেভিড বুনের সাথে ব্যাটিং উদ্বোধনে নামতেন। অস্ট্রেলিয়ার একদিনের আন্তর্জাতিক দলের অবিচ্ছেদ্য অংশ ছিলেন তিনি। ১৯৯২ সালে খেলোয়াড়ী জীবন থেকে অবসর গ্রহণের পূর্ব-পর্যন্ত আন্তর্জাতিক ক্রিকেট অঙ্গনে সাত বছরেরও অধিক সময়কাল খেলেছেন।
১৯৮৭ সালে ভারতে অনুষ্ঠিত ক্রিকেট বিশ্বকাপে শিরোপা বিজয়ে স্বীয় ভূমিকা রাখেন। তন্মধ্যে চন্ডিগড়ে নিউজিল্যান্ডের বিপক্ষে অপরাজিত ১২৬* রান করেন। এছাড়াও, দলকে চারটি খেলায় নেতৃত্ব দিয়েছেন। একদিনের আন্তর্জাতিকে তার ব্যাটিং গড় প্রায় চল্লিশের কাছাকাছি। কিন্তু স্ট্রাইক রেট বেশ দূর্বলতর ছিল।
অস্ট্রেলিয়া ক্রিকেট দলকে কোচ হিসেবে পরিচালনা করে ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের শিরোপা এনে দেন। পরবর্তীতে ২০০১-২০০৪ সাল পর্যন্ত জিম্বাবুয়ে এবং ২০১১-১২ সাল পর্যন্ত শ্রীলঙ্কা দলের কোচের দায়িত্ব পালন করেন। সেপ্টেম্বর, ২০১১ সালে তিনি শ্রীলঙ্কা জাতীয় ক্রিকেট দলের প্রধান কোচ হিসেবে নিযুক্ত হন। কিন্তু তার কোচের মেয়াদ মাত্র চার মাস টিকেছিল। ডিসেম্বর, ২০১১ সালে দক্ষিণ আফ্রিকা সফরে শ্রীলঙ্কার টেস্ট এবং একদিনের আন্তর্জাতিক সিরিজে পরাজয়ের কারণে তিনি পদচ্যূত হন ও গ্রাহাম ফোর্ড তার স্থলাভিষিক্ত হন।
মার্শের দুই পুত্র - শন মার্শ ও মিচেল মার্শ ক্রিকেট অনুরাগী। জ্যেষ্ঠ পুত্র শন ওয়েস্টার্ন অস্ট্রেলিয়ার পক্ষে খেলছেন ও অস্ট্রেলিয়ার ওডিআই ও টেস্ট দলের সদস্য। কনিষ্ঠ পুত্র মিচেল ওয়েস্টার্ন অস্ট্রেলিয়া দলের সদস্য ও ২০১০ সালের ইন্ডিয়ান প্রিমিয়ার লিগে ডেকান চার্জার্সের সাথে চুক্তিবদ্ধ হন। মার্শের কন্যা মেলিসা মার্শ ওয়েস্ট কোস্ট ওয়াভসের পক্ষে বাস্কেটবল খেলছেন।
ভাটিয়ারী

ভাটিয়ারী সমুদ্র আর পাহাড়ে ঘেরা ভ্রমণ পিপাসুদের একটি তীর্থস্থান, যা ভাটিয়ারী ইউনিয়নের অন্তর্গত। বাংলাদেশের ভূমি বৈচিত্রে চট্টগ্রামকে প্রকৃতির অপরূপ লীলাভূমি বলা হয়ে থাকে। বর্ণিল সাজে সজ্জিত চট্টগ্রামের প্রাকৃতিক স্থান সমূহের মধ্যে ভাটিয়ারীকে অন্যতম নয়নাভিরাম বলে ধরে নেয়া হয়।
এ এলাকার আয়তন প্রায় ১৯.৪৩বর্গ কিলোমিটার (৪৮০০ একর)।
চট্টগ্রাম শহর হতে প্রায় ১৫ কি.মি. উত্তরে ভাটিয়ারী অবস্থিত। ভাটিয়ারীর পূর্বে রয়েছে হাটহাজারী, পশ্চিমে সন্দ্বীপ, দক্ষিণে সেলিমপুর এবং উত্তরে সোনাইছড়ি।
ভাটিয়ারীতে বর্তমানে ১০টি প্রাথমিক বিদ্যালয়, ২টি উচ্চবিদ্যালয় এবং একটি কলেজ রয়েছে । এছাড়া তিনটি মাদ্রাসা, দুইটি এতিমখানা এবং বেশকিছু কিন্ডারগার্টেন স্কুল রয়েছে। মাদাম বিবির হাট শাহজাহান উচ্চ বিদ্যালয় এ এলাকার সবচেয়ে পুরাতন বিদ্যাপীঠদের মধ্যে একটি। এটি ১৯০৫ সালে প্রতিষ্ঠিত হয়। প্রতিষ্ঠার সময় যদিও এটি মাদ্রাসা ছিল, স্বাধীনতার পর তা বিদ্যালয়ে রূপান্তরিত হয়।
ভাটিয়ারীতে জনসাধারণে চিকিৎসার সুবিধার্থে এ এলাকায় একটি মুক্তিযুদ্ধ মেমোরিয়াল হাসপাতাল প্রতিষ্ঠিত হয়। প্রতিদিন উল্লেখযোগ্য সংখ্যক মানুষ এখান থেকে চিকিৎসা সেবা গ্রহণ করে থাকে।
শীপ ব্রেকিংস বা জাহাজ কাটা শিল্প এ এলাকার অর্থনীতির মূল চালিকা। এলাকার প্রায় ৬০ শতাংশ জনগণের আয় এ শীপ ব্রেকিংসের উপর নির্ভর করে। এ অঞ্চলে ১৯৭৪ সালে সর্বপ্রথম জাহাজ ভাঙ্গা শিল্প গড়ে উঠে।
মাসাতোশি কোশিবা

মাসাতোশি কোশিবা (জাপানি: 小柴 昌俊, ১৯ সেপ্টেম্বর ১৯২৬ - ১২ নভেম্বর ২০২০) একজন জাপানি পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
কোশিবা টোকিও বিশ্ববিদ্যালয় থেকে ১৯৫১ সালে গ্র্যাজুয়েট হন এবং ১৯৫৫ সালে রোচেস্টার বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৫৫ সালের জুলাই থেকে ১৯৫৮ সালের ফেব্রুয়ারি পর্যন্ত তিনি শিকাগো বিশ্ববিদ্যালয় এ রিসার্চ অ্যাসোসিয়েট হিসেবে কর্মরত ছিলেন। ১৯৫৮ সালের মার্চ থেকে ১৯৬৩ সালের অক্টোবর পর্যন্ত টোকিও বিশ্ববিদ্যালয় এর ইন্সটিটিউট অব নিউক্লিয়ার স্টাডিতে সহযোগী অধ্যাপক হিসেবে কর্মরত ছিলেন।
১৯৫০ এর দশকের শেষের দিকে জাপানে ফিরে আসার পর কোশিবা আর্ট মিউজিয়ামের কিউরেটর কিয়োতো কাতোকে বিয়ে করেন। কোশিবা এক ছেলে ও এক মেয়ের জনক।
তিনি ২০২০ সালের ১২ নভেম্বর টোকিওর এডোগাওয়া হাসপাতালে ৯৪ বছর বয়সে মারা যান।
উৎসঃ
সুরজ রণদিব

হিউয়া কালুহালামুল্লাগে সুরজ রণদিব কালুহালামুল্লা (; জন্ম: ৩০ জানুয়ারি, ১৯৮৫) মাতারায় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলে খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। সচারচর সুরজ রণদিব নামে পরিচতি তিনি। জন্মকালে তার নাম ছিল মোহাম্মদ মারশুক মোহাম্মদ সুরজ। ডানহাতি অফ-স্পিনার হিসেবে দলের প্রতিনিধিত্ব করছেন। মাতারা’র রাহুলা কলেজে পড়াশোনা করেছেন।
বয়সভিত্তিক খেলায় শ্রীলঙ্কার পক্ষে সফলতা প্রদর্শন করেছেন। অনূর্ধ্ব-১৫ দলে খেলার পর ২০০৩-০৪ মৌসুমে অনূর্ধ্ব-১৯ দলে খেলে চার খেলায় ২৩ উইকেট পান। তার এ সাফল্য মারভান আতাপাত্তুর নজরে আসে ও তাকে সিংহলীজ স্পোর্টস ক্লাবে খেলার জন্য উদ্বুদ্ধ করেন। এরপর সুরজ শ্রীলঙ্কা এ-দলে খেলার সুযোগ পান।
ডিসেম্বর, ২০০৯ সালে মুত্তিয়া মুরালিধরনের পরিবর্তে শ্রীলঙ্কার একদিনের আন্তর্জাতিক দলে অন্তর্ভুক্ত হন। নাগপুরে ভারতের বিপক্ষে অনুষ্ঠিত সিরিজের দ্বিতীয় খেলায় তার ওডিআই অভিষেক ঘটে। খেলায় ৫১ রানে তিনি ৩-উইকেট দখল করেন। ঐ খেলায় শ্রীলঙ্কা ক্রিকেট দল ৩-উইকেটে জয়লাভ করে।
২০১১ সালের ক্রিকেট বিশ্বকাপে তাকে চূড়ান্ত তালিকা থেকে বাদ দেয়া হলেও অ্যাঞ্জেলো ম্যাথিউসের আঘাতপ্রাপ্তিতে তিনি দলে অন্তর্ভুক্ত হন। খেলায় তার দল ফাইনালে পৌঁছেছিল।
১৬ আগস্ট, ২০১০ তারিখে রণদিব উদ্দেশ্যপ্রণোদিত হয়ে নো-বল দেন যা গণমাধ্যমে মনোযোগ আকর্ষণ করে। এ সময় বীরেন্দ্র শেওয়াগ ৯৯* রানে অপরাজিত ছিলেন ও ভারত একদিনের আন্তর্জাতিকে জয়লাভ করে। কিন্তু তার নো-বলে শেওয়াগ সেঞ্চুরি থেকে বঞ্চিত হন। শেওয়াগ ছক্কা হাকানোর চেষ্টা করলেও আম্পায়ার বলটিকে নো-বল ঘোষণা করেন। খেলাশেষে রণদিব শেওয়াগের কাছে এ ঘটনার জন্য দুঃখ প্রকাশ করেন। এরফলে রণদিবের জরিমানা হিসেবে ম্যাচ ফি বাতিল হয় ও শ্রীলঙ্কা ক্রিকেট কর্তৃক তাকে এক খেলার জন্য নিষিদ্ধ ঘোষণা করা হয়।
ভিকার উন নিসা নূন

ভিকার-উন-নিসা, লেডি নুন (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে তিনি ছিলেন অস্ট্রিয়ান। তিনি ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।
বিয়ের পরে তিনি ইসলাম ধর্ম গ্রহণ করেন এবং ভিক্টোরিয়া নাম পরিবর্তন করে ভিকার- উন- নিসা রাখেন। ফিরোজ খান নুন ইন্ডিয়ান ভাইসরয় এর মন্ত্রিপরিষদ থেকে যে বছর পদত্যাগ করে ঐ বছর তারা দিল্লী ত্যাগ করেন এবং লাহোর চলে আসেন। লেডি নুন পাকিস্তানের রাজনীতিতে সরাসরি আবির্ভূত হন এবং তিনি স্থানীয় রাজনীতিতেও যুক্ত হন। তিনি পাঞ্জাব প্রোভিন্সিয়াল সাবকমিটির সদস্য হন এবং মুসলিম লিগের জন্য জনসমাবেশ ও মিছিলও আয়োজন করেন। পাঞ্জাবে সিভিল ডিসঅবিডেন্স আন্দোলনের সময় লেডি নুন তিনবার গ্রেফতার হয়েও ব্রিটিশ সমর্থিত খিজরের মন্ত্রিসভার বিরুদ্ধে প্রতিবাদ ও বিক্ষোভ সংগঠনে সাহায্য করেন।
১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে তিনি উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন, যেটি বর্তমানে মেয়েদের জন্য একটি বিখ্যাত শিক্ষা প্রতিষ্ঠান।
তার স্বামী স্যার ফিরোজ পূর্ব পাকিস্তানের গভর্নর হন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও তিনি তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় তিনি তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।
দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।
পটাসিয়াম পারআয়োডেট

পটাশিয়াম পারআয়োডেট একটি অজৈব লবণ, যার আণবিক সংকেত KIO । একটি পটাশিয়াম ক্যাটায়ন এবং একটি পারআয়োডেট অ্যানায়ন দ্বারা এটি গঠিত, যা পারআয়োডিক অ্যাসিড এর পটাশিয়াম লবণ হিসাবে গণ্য করা যেতে পারে। অন্যান্য সাধারণ পারআয়োডেটসমূহ, যেমন সোডিয়াম পারআয়োডেট এবং পারআয়োডিক এসিড এর চেয়ে পটাশিয়াম পারআয়োডেট ভিন্নধর্মী। এটি শুধুমাত্র মেটাপারআয়োডেট রুপেই পাওয়া যায়।
পটাশিয়াম আয়োডেট এর জলীয় দ্রবণকে ক্লোরিন এবং পটাশিয়াম হাইড্রোক্সাইড দ্বারা জারিত করে পটাশিয়াম পারআয়োডেট তৈরী করা যেতে পারে ।
এটি পটাশিয়াম আয়োডেট এর তাড়িৎ জারণ দ্বারাও উৎপন্ন করা যেতে পারে।
৫৮২° সে. তাপমাত্রায় পটাশিয়াম পারআয়োডেট বিশ্লেষিত হয়ে পটাশিয়াম আয়োডেট এবং অক্সিজেন গঠন করে । এটি পানিতে সামান্য দ্রবণীয় ।
KIO চতুষ্কোণাকার স্ফটিক ঘঠন করে ।
চাটগাঁইয়া ভাষা

চাটগাঁইয়া বা চিটাইঙ্গা হল ইন্দো-আর্য ভাষাগোষ্ঠির একটি সদস্য ভাষা এবং বাংলাদেশের বৃহত্তর চট্টগ্রাম অঞ্চলের তথা চট্টগ্রাম, কক্সবাজার, রাঙামাটি, বান্দরবান, খাগড়াছড়ির প্রধান ভাষা। বাংলা ভাষার সাথে চাটগাঁইয়ার কিছু শব্দগত সম্বন্ধ বিদ্যমান থাকায় একে প্রায়ই বাংলার উপভাষা মনে করা হয়, যদিও ভাষাদ্বয় পারস্পরিক একই অর্থে বোধগম্য হয় না। এই কারণে অনেকে এই ভাষাকে সম্পূর্ণ আলাদা এবং স্বতন্ত্র ভাষা হিসেবে বিবেচনা করে থাকেন।
চাটগাঁইয়া ইন্দো-ইউরোপীয় ভাষা পরিবারের ইন্দো-আর্য শাখার পূর্বাঞ্চলীয় ইন্দো-আর্যের উপশাখা বাংলা-অসমীয়ের সদস্য। সমগোত্রীয় অন্যান্য ভাষাসমূহ হল সিলেটি, রোহিঙ্গা, বাংলা, অসমীয়া, ওড়িয়া এবং বিহারি ভাষা তাছাড়া ইন্দো-আর্যের হিন্দির সাথে চাটগাঁইয়ার পরোক্ষ মিল রয়েছে। অন্যান্য বাংলা-অসমীয়া ভাষাসমূহের মত চাটগাঁইয়া পালি ভাষা থেকে এসেছে যা ইন্দো-ইউরোপীয় ভাষাসমূহের একটি কল্পিত পূর্বসূরী প্রত্ন-ইন্দো-ইউরোপীয় ভাষা এর উত্তরসূরী।
বাংলাদেশের দক্ষিণ-পূর্বাঞ্চল প্রধানত চট্টগ্রামের চট্টগ্রাম জেলা এবং কক্সবাজার জেলার মানুষের প্রধান ভাষা চাটগাঁইয়া ভাষা। এছাড়া রাঙামাটি, বান্দরবান ও খাগড়াছড়ি জেলার অধিকাংশ মানুষ এ ভাষা ব্যবহার করে।
অঞ্চলভেদে চাটগাঁইয়া ভাষার প্রধানত ৪টি উপভাষা পাওয়া যায়। যথা:
১. উত্তর চাটগাঁইয়া ভাষা 
২. দক্ষিণ চাটগাঁইয়া ভাষা 
৩. চট্টগ্রাম শহরের চাটগাঁইয়া ভাষা 
৪. বড়ুয়া ধর্মালম্বীদের চাটগাঁইয়া ভাষা
৫. সনাতন ধর্মালম্বীদের চাটগাঁইয়া ভাষা
বলা হয় চট্টগ্রামে হাঁড়ি-ডোম ছত্রিশ জাতির বসবাস ফলে
প্রাচীনকাল থেকে নানা জাতির নানা গোষ্ঠি চট্টগ্রামে এসে স্থায়ী হওয়াতে তাদের নিজস্ব ভাষার সাথে চট্টগ্রামের ভাষার সংমিশ্রনে কিছু বিকৃত চাটগাঁইয়া ভাষীও দেখা যায়। 
এছাড়াও ধর্মভেদে চাটগাঁইয়া ভাষার পার্থক্য দেখা যায়। চট্টগ্রামের বসবাসরত হিন্দু এবং বৌদ্ধদের পরস্পরের ব্যবহৃত চাটগাঁইয়া ভাষা চট্টগ্রামের মূল জনগোষ্ঠী মুসলমানদের তুলনায় ভিন্ন। এছাড়াও দক্ষিণ চট্টগ্রামে রয়েছে রোঁয়াই জনগোষ্ঠির রোঁয়াই ভাষা যা প্রথম শুনায় চাটগাঁইয়া মনে হলেও প্রকৃতপক্ষে এটি ১৭৮৪ সালে বার্মা যুদ্ধে পালিয়ে এসে ব্রিটিশ গভর্নর হিরামকক্স কর্তৃক পুনর্বাসিত রোয়াইঙ্গা জনগোষ্ঠির ভাষা। রোঁয়াই শব্দটি রোয়াইঙ্গা শব্দের সংক্ষিপ্ত রুপ, স্থানীয়দের উচ্চারণে লোয়াই। মূলত অতীতে এই ভাষাগত পার্থক্য দিয়ে চাটগাঁইয়া(চাঁডি) এবং রোয়াইঙ্গা(রোঁয়াই) চিহ্নিত করা হত।
চাটগাঁইয়া ভাষার নিজস্ব কোন বর্ণমালা নেই। তাই এর লিখিত রুপ হিসেবে অনেকেই বাংলা বর্ণমালা ব্যবহার করে থাকেন।
চাটগাঁইয়া ভাষার শব্দ বিন্যাস বা বাক্যগঠন হয় কর্তা-কর্ম-ক্রিয়া ধারায়।
যেমন: ইতারা (তারা) হামত (কাজে) জারগোই (চলে যাচ্ছে)।
শেফালী ঘোষ এবং শ্যামসুন্দর বৈষ্ণবকে বলা হয় চট্টগ্রামের চাটগাঁইয়া গানের সম্রাট ও সম্রাজ্ঞি। এছাড়াও রয়েছেন চাটগাঁইয়া ভাষার শিল্পী সিরাজুল ইসলাম আজাদ। মাইজভান্ডারী গান ও কবিয়াল গান চট্টগ্রামের অন্যতম ঐতিহ্য। কবিয়াল রমেশ শীল একজন বিখ্যাত কিংবদন্তি শিল্পী ও গীতিকার। আবদুল গফুর হালী চাটগাঁইয়া ভাষায় বেশিরভাগ জনপ্রিয় গানগুলোর গীতিকার ও সুর করেছেন। তিনি প্রায় দুই হাজারেরও অধিক চাটগাঁইয়া ভাষায় গান রচনা করেছেন এবং সুর করেছেন।
চট্টগ্রামের ভাষায় অনেক গান রয়েছে। তার মধ্যে কিছু গানের নাম উল্লেখ করা হলো:
বাংলাদেশ বেতার এবং বিটিভি চট্টগ্রাম চাটগাঁইয়া ভাষায় অনুষ্ঠান সম্প্রচার করে।
দ্বিতীয় মাহমুদ

দ্বিতীয় মাহমুদ (উসমানীয় তুর্কি: محمود ثانى"মাহমুদ-ই-সা‌নি", محمود عدلى "Mahmud-u Âdlî") () (২০ জুলাই ১৭৮৫– ১ জুলাই ১৮৩৯) ছিলেন ৩০তম উসমানীয় সুলতান। তিনি ১৮০৮ থেকে ১৮৩৯ সাল পর্যন্ত শাসন করেন। কনস্টান্টিনোপলের তোপকাপি প্রাসাদে তার জন্ম হয়। তার পিতা সুলতান প্রথম আব্দুল হামিদ। তার শাসনামল প্রশাসনিক, সামরিক ও অর্থনৈতিক সংস্কারের জন্য প্রসিদ্ধ। এসব তানজিমাতের সময় চরমে পৌছায় এবং তার পুত্র প্রথম আবদুল মজিদ ও প্রথম আবদুল আজিজ তা চালিয়ে যান। ১৮২৬ আলে তিনি ১,৩৫,০০০ জনের জানিসারি দলকে বিলুপ্ত করেন এবং এভাবে তিনি সামরিক সংস্কারের বাধা দূর করার জন্য এর নেতাদের মৃত্যুদণ্ড দেন।
আগারগাঁও

আগারগাঁও বাংলাদেশের রাজধানী ঢাকার একটি স্থান।
আগারগাঁও দুই ভাগে বিভক্ত, একটি আগারগাঁও প্রশাসনিক এলাকা এবং পশ্চিম আগারগাঁও। এখানে বাংলাদেশের গুরুত্বপূর্ণ মন্ত্রণালয় এবং দপ্তরের প্রধান কার্যালয় অবস্থিত।
এখানে "শেরেবাংলা নগর সরকারী বালক উচ্চ বিদ্যালয়" নামে একটি মাধ্যমিক বিদ্যালয় অবস্থিত, যেটি প্রতিষ্ঠিত হয় ১৯৬৯ সালে।২০০৮ সালে এখানে উচ্চ মাধ্যমিক চালু হয়।
এবং ১৯৭০ সালে শেরেবাংলা নগর সরকারি বালিকা উচ্চ বিদ্যালয় নামে একটি মাধ্যমিক বিদ্যালয় প্রতিষ্ঠিত হয়।
এখানে একাধিক মাধ্যমিক, উচ্চ মাধ্যমিক বিদ্যালয়, কলেজ এবং একটি বিশ্ববিদ্যালয় রয়েছে।
এখানে বাংলাদেশের প্রথম সারির কিছু সরকারি হাসপাতাল রয়েছে।
বর্তমানে এই এলাকা ২৮ নং ওয়ার্ডের অন্তর্ভুক্ত। এই এলাকার কাউন্সিলর ফোরকান হোসেন। এই এলাকা ঢাকা ১৪ আসনের অন্তর্ভূক্ত এবং এখানকার সংসদ সদস্য জাহাঙ্গীর কবির নানক
এখানে একটি থানা রয়েছে যা শেরে বাংলা নগর থানা নামে পরিচিত। এটি পশ্চিম আগারগাঁওর খালপাড় এলাকায় অবস্থিত।
আগারগাঁও এলাকার সম্পূর্ণ জুড়ে চারলেন বিশিষ্ট নান্দনিক সড়ক রয়েছে যার মধ্যে রয়েছে আলাদা পার্কিং ও সাইকেল লেন। আগারগাঁও এ ঢাকা মেট্রো এর আগারগাঁও মেট্রো স্টেশন রয়েছে যা সম্পূর্ণ লাইন ৬ এর সাথে যুক্ত।
আগারগাঁও মেট্রো স্টেশন এর সাথেই বাংলাদেশের প্রথম আন্তর্জাতিক বিমানবন্দর তেজগাঁও বিমানবন্দর রয়েছে।তবে বর্তমানে এখানে আন্তর্জাতিক বিমান চলাচল করে না। এটি বিমান ঘাটি ও জাদুঘর হিসেবে ব্যবহৃত হচ্ছে।
জাতীয় চিত্রশালা (বাংলাদেশ)

জাতীয় চিত্রশালা হচ্ছে বাংলাদেশ শিল্পকলা একাডেমীর একটি ললিতকলা প্রদর্শনীস্থল, যেটি ঢাকার সেগুনবাগিচায় অবস্থিত। এতে দেশের প্রধান প্রধান শিল্পীদের চিত্রকর্ম রয়েছে যাদের মধ্যে আছে জয়নুল আবেদীন এবং কামরুল হাসান।
বাংলাদেশের স্বাধীনতার পর ১৯৭৪ সালে বাংলাদেশ শিল্পকলা একাডেমি প্রতিষ্ঠিত হয়। দেশের একমাত্র ললিতকলার সংরক্ষক এবং অভিভাবকে এই প্রতিষ্ঠান। ১৯৭৪ সালের নভেম্বর মাসে একাডেমী জাতীয় চিত্রশালা প্রতিষ্ঠা করে।
জাতীয় চিত্রশালা, বাংলাদেশ শিল্পকলা একাডেমির পাশে একটি দোতলা ভবনে অবস্থিত। এই ভবনে প্রদর্শনের জন্য প্রদর্শন কক্ষ এবং কর্মশালার জন্য আলাদা কক্ষ রয়েছে যেখানে শিল্পকলার উপর বিভিন্ন কর্মশালার আয়োজন করা হয়। ১৯৭৫ সাল থেকে একাডেমি এখানে দুই বছর পরপর ‘জাতীয় চারুকলা প্রদর্শনী’ আয়োজন করে। এছাড়া জাতীয় চিত্রশালা ও শিল্পকলা একাডেমীর উদ্যোগে ১৯৮২ সাল থেকে ‘দ্বিবার্ষিক এশীয় চারুকলা প্রদর্শনী’ এবং ‘নবীন শিল্পীর চারুকলা প্রদর্শনী’র আয়োজন করা হয়।
বাথ পার্টি

আরব সোশ্যালিস্ট বাথ পার্টি ( "") ছিল সিরিয়ায় প্রতিষ্ঠিত একটি রাজনৈতিক দল। মিশেল আফলাক, সালাহউদ্দিন আল বিতার ও জাকি আল আরসুজি এই দল প্রতিষ্ঠা করেন। এই দলে বাথিজম ( "আল বাথ" বা "বাথ" অর্থ "রেনেসা") কে অনুসরণ করে যা আরব জাতীয়তাবাদ, প্যান আরবিজম, আরব সমাজবাদ ও উপনিবেশবাদের বিরোধী উপাদান নিয়ে গঠিত। বাথিজম আরব বিশ্বকে একটি একক রাষ্ট্র হিসেবে একীভূত হওয়ার ডাক দেয়। এর নীতিবাক্য হল, “একতা, স্বাধীনতা, সমাজবাদ”। এর দ্বারা আরব ঐক্য এবং অনারব নিয়ন্ত্রণ ও প্রভাব থেকে স্বাধীন থাকা বোঝায়।
১৯৪৭ সালের ৭ এপ্রিল আফলাক ও আল বিতারের নেতৃত্বাধীন আরব বাথ মুভমেন্ট এবং আল আরসুজির নেতৃত্বাধীন আরব বাথ দলের যুক্ত হওয়ার মাধ্যমে বাথ পার্টি জন্ম লাভ করে। দ্রুত এই দল আরব দেশগুলোতে শাখা বিস্তার করে। তবে এটি শুধু ইরাক ও সিরিয়ায় ক্ষমতা লাভে সমর্থ হয়। আরব বাথ পার্টি ১৯৫২ সালে আকরাম আল হাউরানির নেতৃত্বাধীন আরব সোশ্যালিস্ট পার্টির সাথে একীভূত হয়ে আরব সোশ্যালিস্ট বাথ পার্টিতে পরিণত হয়।নবগঠিত দল কিছুমাত্রায় সাফল্য লাভ করে এবং ১৯৫৪ সালের নির্বাচনে সিরিয়ার সংসদে দ্বিতীয় বৃহত্তম দলে পরিণত হয়। এরা সিরিয়ান কমিউনিস্ট পার্টির সাথে পরবর্তীতে ইউনাইটেড আরব রিপাবলিক গঠন করে। মিশর ও সিরিয়া এর সদস্য ছিল। এই ইউনিয়ন ব্যর্থ হয় এবং ১৯৬১ সালে সিরিয়ার অভ্যুত্থান ইউনিয়ন ভেঙে দেয়।
ইউনিয়নটি ভেঙে যাওয়ার পর বাথ পার্টি নতুন করে গঠিত হয়। বাথ পার্টির নিয়ন্ত্রণভার বেসামরিক ব্যক্তিদের কাছ থেকে নিয়ে নেয়ার জন্য সামরিক কর্মী সৃষ্টি করা হয়। ইতোমধ্যে ইরাকের বাথ পার্টি রমজান বিপ্লবের মাধ্যমে ক্ষমতা দখল করে। ১৯৬৩ সালে মাইকেল আফলাকের সম্মতিতে সামরিক কমিটি সিরিয়ার ক্ষমতা নেয়।
খুব শীঘ্রই আফলাক, আল বিতার ও মুনিফ আল রাজ্জাজের নেতৃত্বাধীন বেসামরিক অংশ এবং সালাহ জাদিদ ও হাফিজ আল আসাদের নেতৃত্বাধীন সামরিক কমিটির মধ্যে ক্ষমতার দ্বন্দ্ব শুরু হয়। দুই পক্ষের মধ্যে সম্পর্ক চরমে পৌছালে সামরিক কমিটি ১৯৬৬ সালে অভ্যুত্থান ঘটায়। ফলে আল রাজ্জাজ, আফলাক ও তাদের সমর্থকরা স্থানচ্যুত হন। এই বিপ্লবের পর বাথ পার্টি ইরাকি-নেতৃত্বাধীন বাথ আন্দোলন ও সিরিয়ান-নেতৃত্বাধীন বাথ আন্দোলনে বিভক্ত হয়ে পড়ে।
সাফা ও মারওয়া

সাফা ও মারওয়া ( ', ') সৌদি আরবের মক্কায় অবস্থিত বৃহত্তর আবু কুবাইস ও কাইকান পর্বতদ্বয়ের সাথে সংযুক্ত দুটি ছোট পাহাড়। এই পাহাড়দ্বয় হজ্জ ও উমরার সাথে সম্পর্কিত। হজ্জ ও উমরার অংশ হিসেবে এই দুই পাহাড়ের মাঝে সাত বার আসা যাওয়া করতে হয় যা সায়ী নামে পরিচিত। প্রতিবছর এখানে অনেক লোকের সমাগম ঘটে ।
ইসলামি বর্ণনা অনুযায়ী, ইবরাহিম (আ) আল্লাহর আদেশে তার স্ত্রী হাজেরা (আ) ও শিশুপুত্র ইসমাইল (আ) কে অল্প কিছু খাদ্যদ্রব্যসহ সাফা ও মারওয়ার কাছে মরুভূমিতে রেখে আসেন। তাদের খাবার ও পানি শেষ হয়ে যাওয়ার পর হাজেরা পানির জন্য এই দুই পাহাড়ের মাঝে সাতবার যাওয়া আসা করেন। এসময় তিনি ইসমাইল (আ) কে রেখে যান।
প্রথমে তিনি আশেপাশের এলাকা দেখার জন্য সাফা পাহাড়ে উঠেন। তিনি কোনো কাফেলার সন্ধান পাওয়ার আশায় ছিলেন যাতে তাদের কাছ থেকে সামান্য পানি চেয়ে পিপাসা মেটানো যায়। কিছু না দেখার পর তিনি পার্শ্ববর্তী মারওয়া পাহাড়ে উঠেন। মূলত, মরুভুমিতে মরিচিকা দেখে পানির আশায় তিনি দৌড়ে যান। বারবার তার দৃষ্টিভ্রম হয় এবং সামান্য পানি পাওয়ার আশায় এভাবে সাতবার চলাচলের পর ফিরে এসে তিনি দেখতে পান যে ক্রন্দনরত শিশু ইসমাইল (আ) এর পায়ের আঘাতে মাটি ফেটে পানির ধারা বের হচ্ছে। মূলত, ফেরেশতা হযরত জিবরাইল (আ) এর আঘাতে এই পানির ধারাটি সৃষ্টি হয়। বিবি হাজেরা এই ঝর্ণা পাথর দিয়ে বেধে দেন। এরপর থেকে এটি জমজম কুয়া নামে পরিচিত হয়।
কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ।
হজ্জ ও উমরার সময় এই দুই পাহাড়ের মধ্যে সাতবার আশা যাওয়া করতে হয়। একে সায়ি () বলে। এটি হজ্জ ও উমরার অবশ্য পালনীয় বিধান।
মাধ্যমিক ও উচ্চ মাধ্যমিক শিক্ষা বোর্ড, দিনাজপুর

মাধ্যমিক ও উচ্চ মাধ্যমিক শিক্ষা বোর্ড, দিনাজপুর বাংলাদেশের রংপুর বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এই শিক্ষা বোর্ড ২০০৬ সালে বাংলাদেশের দিনাজপুর জেলায় প্রতিষ্ঠিত হয়।
বোর্ডের অধ্যাদেশ অনুসারে, রংপুর বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ "(East Pakistan Ordinance No. XXXIII of 1961, Section 3A(1))" ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দ্বায়িত্বপ্রাপ্ত। এই শিক্ষা বোর্ডের অধীনস্থ জেলাসমূহ হলোঃ দিনাজপুর জেলা, রংপুর জেলা, গাইবান্ধা জেলা, কুড়িগ্রাম জেলা, নীলফামারী জেলা, পঞ্চগড় জেলা, ঠাকুরগাঁও জেলা, লালমনিরহাট জেলা।
আরব ইউনিয়ন

আরব ইউনিয়ন হল আরব রাষ্ট্রসমূহের একটি প্রস্তাবিত রাজনৈতিক ইউনিয়ন। ব্রিটিশ সাম্রাজ্য কর্তৃক আরবদের একক স্বাধীন রাষ্ট্রের প্রতিশ্রুতি দেয়ার সময় সর্বপ্রথম এই শব্দ ব্যবহার করা হয়। তবে সাইকস পিকট চুক্তির কারণে এই ইউনিয়ন কখনো বাস্তবায়িত হয়নি। তবে বেশ কিছু আরব নেতা আরব ইউনিয়নের জন্য ডাক দেন। মিশরের রাষ্ট্রপতি জামাল আবদেল নাসের মিশরের সাথে অন্যান্য আরব রাষ্ট্রসমূহ যেমন সংযুক্ত আরব আমিরাত, তিউনিসিয়া, লিবিয়া, ইরাক, সিরিয়া, জর্ডান, লেবানন, ফিলিস্তিনি এলাকা, সুদান ও উত্তর ইয়েমেনের সাথে ইউনিয়ন গড়ে তুলতে চেষ্টা করেন। অন্যান্য আরব নেতৃবৃন্দ যেমন হাফিজ আল আসাদ ও মুয়াম্মার গাদ্দাফি একইরূপ চেষ্টা করেন।
২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলী আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।
ডুগডুগি গাছ

ডুগডুগি গাছ অথবা বৈষ্ণব বেল, (বৈজ্ঞানিক নাম: "Crescentia cujete") () হচ্ছে মুলত আমেরিকার গ্রীষ্মমণ্ডলীয় অঞ্চলের ছোট ধরনের গাছ। এটি সেন্ট লুসিয়ার জাতীয় গাছ। ভারতে এটির প্রসার প্রকৃতিগতভাবে ব্যাপক আকারে হয়েছে।
গাছটি মাঝারি আকারের চিরসবুজ দেখতে, ফল দেখতে একবারে কাচাঁ বেলের মতো। এদের হালকা সবুজ পাতা উপবৃত্তাকার, মাথার দিকে গোলাকার আর গোড়ার দিকে সুচালো, পাতা একেবারে জেঁকে থাকে কান্ডের সঙ্গে, এক সাথে পাঁচ-ছয়টি পাতা করে জোষ্ট হয়ে থাকে এই গাছের পাতা। ফুল হয় কাণ্ডে ফেঁটে বের হয় তার পর ফুল থেকে ফল। ফল পাকতে সময় লাগে প্রায় সাত মাস, পাকা ফলের ভেতর কলোরঙ্গা ছাইয়ের মতো কিছু উপাদান ছাড়া কিছুই পাওয়া যায় না। গ্রীষ্মের শেষে বা জ্যৈষ্ঠ মাসে এ গাছে ফুল ফোটে, জানুয়ারি- সেপ্টেম্বর মাস পর্যন্ত গাছে ফুল ফল দেখা মিলে।
কোচিরা কাতসুশিকা কা কামেআরি কোএন মাএ্ হাশুতসুজো

কোপিরা কাসুশিকা কু কামেআরি কোএন মাএ হাশুতসুজো জাপানি মাঙ্গা সিরিজ। যেটির ধরন কমেডি, পুলিশ। এই সিরিজটি লিখেছেন ওসামু আকিমোতো।
এটির সংক্ষিপ্ত নাম কোচিকামি। এটা ১৯৭৬ সালের সেপ্টেম্বর থেকে ক্রমাগত ধারাবাহিকভাবে সাপ্তাহিক সোনেন জাম্পে প্রকাশিত হয়। এবং এই পর্যন্ত এটির ১৯৩টি খণ্ডের ১৮০০টি অধ্যায় সংগ্রহ করা হয়েছে। এটির মাঙ্গা সিরিজে প্রচুর খন্ড রয়েছে। এটাকে পরে মাঙ্গা আনিমে সিরিজে অভিযোজিত করা হয়। এটা পরিবেশনা করেন স্টুডিও গাল্লোপ।জাপানে এটাকে সম্প্রচার করে ফুজি টেলিভিশন। এটির দুইটি নাটক অ্যানিমেটেড চলচ্চিত্র,দুইটি লাইভ এ্যাকশান চলচ্চিত্র রয়েছে। ২০১২ সালের ফেব্রুয়ারি মাস পর্যন্ত এটির ১৫৫ মিলিয়নের বেশি কপি বিক্রয় হয়েছে। কোচিকামি হল মাঙ্গার সবচেয়ে বিক্রিত সিরিজগুলোর মধ্যে অন্যতম। ২০০৫ সালের টিভি আসহির জরিপে বিশ্বের সেরা ১০০ আনিমের মধ্যে এটির অবস্থান ৩৬তম।
কোচিকামির কাহিনীর প্রধান চরিত্র রিৎসু। যে একজন পুলিশ কর্মকর্তা। সে ছোটবেলা থেকে দুষ্টু। তার টাকার প্রতি লোভ প্রচুর। সে যেকোন বুদ্ধি করে টাকা আয়ের সহজ উপায় বের করে। রিৎসু অনেক সময় অনেকের সাহায্য করে।রিৎসু মানুষকে ভুল উপদেশ দেয়। রিৎসু তার বস কে বেশি ভয় পায়। তার বস তার উপর বেশির ভাগ সময় বিরক্ত থাকে। মাঝেমাঝে রিৎসু যখন দেখে থানায় কেউ নেই। তখন এর অসৎ ব্যবহার করে থানা কে ভাড়া দিয়ে দেয় পার্টির জন্য। এর মাধ্যমে সে টাকা আয় করে। কিছু কিছু কাজে রিৎসু সাধারণত নাকাগাওয়ার সাহায্য নেয়। নাকাগাওয়া হল একজন গয়েন্ধা পুলিশ। নাকাগাওয়া কাহিনীতে জাপানের সবচেয়ে বড় লোকের ছেলে। সে দেখতে সুন্দর। শহরের মেয়েরা তার জন্য পাগল। নাকাগাওয়া চেহারা মাঙ্গার প্রচুর সিরিজে নায়কের চরিত্রে ব্যবহার করা হয়েছে।নাকাগাওয়া সুন্দর গাড়ি চালাতে পারে। কাহিনীতে নাকাগাওয়া এবং রিকো যেকোন পোশাকে থানায় উপস্থিত হতে পারে। কারণ তারা গয়েন্ধা পুলিশ।
কোচিকামি লিখেছেন এবং একেছেন ওসামু আকিমোতো। এটা ১৯৭৬ সালের সেপ্টেম্বর থেকে সাপ্তাহিক সোনেন জাম্পে ক্রমাগত ধারাবাহিকভাবে প্রকাশিত হয়। পর্যায়ক্রমে অধ্যায়গুলোকে ট্যাংকোবোনের খণ্ডে সংগৃহীত করেছে প্রকাশক শুইশা। এই খন্ড প্রথম মুক্তি পায় ৯ জুলাই,২০০৪
একটি টেলিভিশন আনিমে অভিযোজিত সিরিজের নাম কোচিকামি। এইটা ফুজি টেলিভিশন সম্প্রচার শুরু করে ১৬ জুন,১৯৯৬। এটা পরিবেশনা করেছেন স্টুডিও গাল্লোপ। এটা ৮বছর চলমান ছিল এবং ৩৭৩টি পর্ব ছিল।এটা যাত্রা শেষ করে ।
December 20, 2003 respectively.
কোচিকামির একটি লাইভ এ্যাকশান চলচ্চিত্র ছিল। যেটির স্বতন্ত্র রঙ্গমঞ্চের অভিযোজন করা হয়েছিল। এই চলচ্চিত্রটি পরিচালনা করেছিলেন কাজুহিকো ইয়ামাগুচি।এবং মিতসুও সেনদা রিও চ্যানের অভিনয় করেছিলেন। এবং এটি মুক্তি লাভ করে ১৯৭৭ সালে।একটি লাইভ এ্যাকশান টিভি সিরিজ যেটিতে কাতোরি শিনজো রিও চ্যানের অভিনয় করেছিলেন। যেটি টিবিএস এ সম্প্রচার শুরু করে ১ আগস্ট,২০০৯। অন্য আরেকটি লাইভ এ্যাকশান চলচ্চিত্র যেটি কোচিকামি উপর ভিত্তি করে তৈরী করা হয়।এটির শিরোনাম দেওয়া হয় কোচিকামি-দ্য মুভি:সেভ দ্য কাচিদিকি ব্রিজ। এটি মুক্তি লাভ ৬ আগস্ট, ২০১১।
পটাসিয়াম আর্সেনাইট

পটাশিয়াম আর্সেনাইট একটি রাসায়নিক যৌগ, যার রাসায়নিক সংকেত KAsO ।
এটি একটি সাদা কঠিন পদার্থ, যা অতি মাত্রায় বিষাক্ত।
আর্সেনিক ট্রাইঅক্সাইড এর সাথে পটাশিয়াম হাইড্রোক্সাইড এর বিক্রিয়ায় এটি উৎপন্ন করা হয়।
ঔষধ হিসাবে এটা একসময় ব্যবহার করা হত, কিন্তু অতিমাত্রায় বিষাক্ত এবং ক্যান্সারজনক হওয়ায় এটা আর ব্যবহৃত হয় না । যুক্তরাজ্যে এটি কীটনাশক হিসেবে ব্যবহারেও নিষিদ্ধ করা হয়েছে ।
পটাশিয়াম হাইড্রোক্সাইড

পটাশিয়াম হাইড্রোক্সাইড একটি অজৈব যৌগ, যার রাসায়নিক সংকেত KOH । এটি সাধারণত কষ্টিক পটাশ নামে পরিচিত ।
এটি বাজারে কষ্টিক পটাশ হিসেবে পাওয়া যায়।
এই বর্ণহীন কঠিন পদার্থ সোডিয়াম হাইড্রোক্সাইড এর মতই একটি তীব্র ক্ষার । প্রতি বছর NaOH এর চেয়ে প্রায় ১০০ গুণ বেশি KOH উৎপন্ন করা হয় ।
অবিশুদ্ধ পটাশিয়াম এর সাথে সোডিয়াম হাইড্রক্সাইড এর বিক্রিয়ায় বিশুদ্ধ পটাশিয়াম হাইড্রক্সাইড পাওয়া সম্ভব । এটি সাধারণত ষদচ্ছ ক্ষুদ্র বড়ি আকারে বিক্রয় করা হয়, যা সহজেই আঠাল হয়ে যায়, কারণ এটি জলগ্রাহী ।
বংশী নদী

বংশী নদী বাংলাদেশের মধ্যাঞ্চলে প্রবাহিত একটি গুরুত্বপূর্ণ নদী। নদীটি বাংলাদেশের উত্তর-কেন্দ্রীয় অঞ্চলের জামালপুর, টাঙ্গাইল, গাজীপুর ও ঢাকা জেলার মধ্য দিয়ে প্রবাহিত একটি নদী। নদীটির দৈর্ঘ্য ২৩৮ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বংশী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৩৯।
বংশী নদী পুরাতন ব্রহ্মপুত্রের শাখানদী। এর দৈর্ঘ্য মোট ২৩৮ কিলোমিটার। নদীটি জামালপুর জেলার শরীফপুর ইউনিয়ন অংশে প্রবাহিত পুরাতন ব্রহ্মপুত্র নদ থেকে উৎপন্ন হয়ে দক্ষিণে টাঙ্গাইল ও গাজীপুর জেলা অতিক্রম করে সাভারের জাতীয় স্মৃতিসৌধের পাশ দিয়ে প্রবাহিত হয়েছে। নদীটি সাভারের কর্ণপাড়া ও ব্যাংকটাউনের পাশ দিয়ে প্রবাহিত হয়ে আমিনবাজারে এসে তুরাগ নদীর সাথে মিলিত হয়েছে। তুরাগ নদী আরো কিছুদূর প্রবাহিত হয়ে মিশেছে বুড়িগঙ্গায়। বংশী নদীর মোট দৈর্ঘ্য ২৩৮ কিলোমিটার। এই নদী চারটি জেলা যথাক্রমে জামালপুর, টাঙ্গাইল, গাজীপুর ও ঢাকা এবং ১১টি উপজেলা যথাক্রমে জামালপুর সদর, মধুপুর, ঘাটাইল, কালিহাতি, বাসাইল, মির্জাপুর, সখিপুর, কালিয়াকৈর, ধামরাই, সাভার ও মানিকগঞ্জ জেলার সিংগাইর উপজেলা এবং ৩২১টি মৌজার ওপর দিয়ে প্রবাহিত হয়েছে।
এই নদীকে কেন্দ্র করে অনেক হাট-বাজার, গঞ্জ, স্থাপনা গড়ে উঠেছে। বিশেষ করে ঐতিহ্যবাহী মসলিন কাপড় তৈরির ঢাকার ধামরাই এলাকা, টাঙ্গাইলের মধুপুর গড়াঞ্চল ইত্যাদি। সাভারে অবস্থিত জাতীয় স্মৃতিসৌধ এ নদীর তীরেই অবস্থিত। এখনো বর্ষা মৌসুমে ছোট ও মাঝারি নৌকায় মধুপুরসহ বিভিন্ন জায়গা থেকে নৌপথে কলা, কাঁঠাল, আনারস ও নানা ধরনের তরকারি ভুয়াপুর, সরিষাবাড়ি, সিরাজগঞ্জসহ বিভিন্ন এলাকায় এ নদী পথ ব্যবহার পরিবহন করে থাকে। মধুপুর গড়াঞ্চলসহ মধ্যাঞ্চলের সভ্যতা ও জীববৈচিত্র্য অনেকাংশেই টিকে রয়েছে বংশী নদীকে কেন্দ্র করেই।
কন্নড় লিপি

কন্নড় লিপি ( "কান্নাডা লিপি") হল একটি ব্যবহৃত লিপি কন্নড় ভাষার জন্যে। এই লিপিটি কোঙ্কণী ভাষার জন্যেও ব্যবহার করা হত। কন্নড় লিপিটি তেলুগু লিপির সঙ্গে পারস্পরিক বোধগম্যরূপে অনুরূপ।
কন্নড় লিপির তেরোটি স্বরবর্ণকে বিভিন্ন ব্যঞ্জনবর্ণের সাথে জুড়ে 'কার (আ-কার, ই-কার ইত্যাদি) হিসেবে লেখা হয়। এদের চেহারা নিম্নরূপ:
নটর ডেম বিশ্ববিদ্যালয় বাংলাদেশ

নটর ডেম বিশ্ববিদ্যালয় বাংলাদেশ বাংলাদেশের একটি বেসরকারি ক্যাথলিক বিশ্ববিদ্যালয়। এটির স্থায়ী ক্যাম্পাস ঢাকার মতিঝিল আরামবাগে অবস্থিত। ২০১৩ সালের ২৯ এপ্রিল বাংলাদেশ সরকারের অনুমোদন গ্রহণপূর্বক ক্যাথলিক খ্রিস্টান ধর্মযাজকবৃন্দ কর্তৃক এটি প্রতিষ্ঠিত হয়। ১৯৯২ সালের বাংলাদেশ বেসরকারি বিশ্ববিদ্যালয় আইনে এটি পরিচালিত হয়। ২০১৪ সালে নটর ডেম বিশ্ববিদ্যালয়ের একাডেমিক কার্যক্রম শুরু করে।
২০১৩ সালে নটর ডেম বিশ্ববিদ্যালয় বাংলাদেশ প্রতিষ্ঠিত হলেও এই বিশ্ববিদ্যালয়ের বীজ বোপিত হয়েছিল নটর ডেম কলেজ প্রতিষ্ঠা কাল, ১৯৪৯ সালে। পর্যাপ্ত জনবল ও অর্থাভাবে বেশ কয়েকবার ক্যাথলিক ধর্মযাজকবৃন্দ উদ্যোগ নিলেও তা বেশি দূর এগোতে পারেনি। অতঃপর পবিত্র ক্রুশ সংঘ ও নটর ডেম কলেজের সহযোগিতায় বিশ্ববিদ্যালয়ের পরিকল্পনা ২০১৩ সালে এসে বাস্তবায়িত হয় এবং ২০১৪ সাল থেকে বিশ্ববিদ্যালয়ে ছাত্র-ছাত্রী ভর্তি কার্যক্রম শুরু হয়।
বর্তমানে নটর ডেম বিশ্ববিদ্যালয়ে পাঁচটি বিভাগে একাডেমিক কার্যক্রম চলছে। বিভাগ পাঁচটি হল:
এছাড়াও ইলেকট্রিক অ্যান্ড ইলেকট্রনিক ইঞ্জিনিয়ারিং, দর্শন এবং আরো কিছু বিভাগ পরিকল্পনাধীন আছে।
নটর ডেম কলেজের দক্ষিণ দিকে চার বিঘা জমিতে নটর ডেম বিশ্ববিদ্যালয়ের স্থায়ী ক্যাম্পাস অবস্থিত। নটর ডেম বিশ্ববিদ্যালয় বাংলাদেশ সূচনালগ্ন থেকেই তার স্থায়ী ক্যাম্পাসের জন্য নির্ধারিত স্থানেই সকল একাডেমিক কার্যক্রম পরিচালনা করছে। অদূর ভবিষ্যতে নটর ডেম বিশ্ববিদ্যালয় একটি বিশতলা ভবনের নির্মাণ কার্যক্রম শুরু করার পরিকল্পনা হাতে নিয়েছে।
ইয়ান বিশপ

ইয়ান রাফায়েল বিশপ (; জন্ম: ২৪ অক্টোবর, ১৯৬৭) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক ক্রিকেটার। ১৯৮৯ থেকে ১৯৯৮ সময়কালে ওয়েস্ট ইন্ডিজ দলের পক্ষে আন্তর্জাতিক ক্রিকেট অঙ্গণে প্রতিনিধিত্ব করেন ইয়ান বিশপ।
মাত্র ২১ টেস্ট খেলে ১০০ টেস্ট উইকেট পান তিনি। প্রচণ্ড ক্ষীপ্রময় ফাস্ট বোলার হিসেবে পরিচিত ইয়ান বিশপ আউটসুইং বোলিংয়ে পারদর্শীতা অর্জন করেছিলেন। কিন্তু ১৯৯১ সালে বেশ কয়েকবার পিঠের আঘাতে দল থেকে দূরে চলে আসেন। এরপর তিনি দূর্দান্তরূপে দলে ফিরে আসেন ও বোলিংয়ের ধরনের সাথে খাঁপ খাইয়ে নেন। ১৯৯৩ সালে তিনি পুনরায় আঘাত পান। ফলে ১৯৯৫ সালের মধ্যবর্তী সময়কালের পূর্ব-পর্যন্ত দলে ফিরতে পারেননি। এভাবেই অত্যন্ত প্রতিশ্রুতিশীল খেলোয়াড়ী জীবনের যবনিকা পতন ধীরে ধীরে আসতে থাকে।
বর্তমানে তিনি ধারাভাষ্যকার হিসেবে বিশ্বব্যাপী ভ্রমণ করছেন। এছাড়াও, ২০০৭ সালে ইংল্যান্ড এবং ওয়েস্ট ইন্ডিজের মধ্যকার টেস্ট ও একদিনের আন্তর্জাতিক সিরিজে ক্রিকেট অন ফাইভে ধারাভাষ্য দিয়েছিলেন। ২০০৪ থেকে ২০০৫ সাল পর্যন্ত ক্রিকেটে ধারাভাষ্যের মাঝখানে লিচেস্টার বিশ্ববিদ্যালয়ে এমবিএ ডিগ্রী নেন।
কৈশোর

কৈশোর বা কৈশর () হল শৈশব থেকে যৌবনে পদার্পণ করার মধ্যবর্তী দশা| এ সময় জুড়ে বিভিন্ন রকম শারীরিক পরিবর্তন ঘটে এবং আকস্মিক হরমোনের পরিবর্তনের কারণে মানসিক আবেগের তীব্রতার উত্থান পতন ঘটে থাকে, যা বয়ঃসন্ধি নামে পরিচিত। বয়ঃসন্ধিকালের পূর্বে নিষ্ক্রিয় থাকা হাইপোথ্যালামাস এ সময় হঠাৎ করে সক্রিয় হয়ে ওঠে। সাধারণত ডোপামিন, গ্লুটামেট ও সেরেটোনিন নামক নিউরোট্রান্সমিটার হরমোন এ আবেগীয় পরিবর্তনে প্রধান ভূমিকা রাখে এবং পিটুইটারি গ্রন্থি থেকে নিঃসৃত টেস্টোস্টেরন ও ইস্ট্রোজেন হরমোন এবং গ্রোথ হরমোন কৈশোরকালীন শারীরিক বিকাশ ও যৌন আচরণকে সক্রিয়করণে কাজ করে। ভৌগোলিক অবস্থান ভেদে কৈশোরের ব্যাপ্তির তারতম্য দেখা যায়।
নিল ডিগ্রেস টাইসন

নিল ডিগ্রেস টাইসন (; ; জন্ম: ৫ অক্টোবর ১৯৫৮) একজন মার্কিন জ্যোতিঃপদার্থবিজ্ঞানী, বিশ্বতাত্ত্বিক, লেখক এবং বিজ্ঞান যোগাযোগকারী। তিনি বর্তমানে পৃথিবী এবং মহাকাশের রোজ কেন্দ্রের হেইডেন তারামণ্ডলের ফ্রেডেরিক পি. রোজের পরিচালক এবং আমেরিকান মিউজিয়াম অফ ন্যাচারাল হিস্ট্রির জ্যোতিঃপদার্থবিজ্ঞান বিভাগের সহকারী গবেষক। ২০০৬ থেকে ২০১১ সাল পর্যন্ত তিনি পিবিএস-এর বিজ্ঞান শিক্ষা টেলিভিশন অনৃষ্ঠান নোভা সাইন্স নাও-এর আয়োজক ছিলেন এবং "দ্যা ডেইলি শো", "দ্যা কলবার্ট রিপোর্ট", এবং "রিয়েল টাইম উইথ বিল মাহের" অনুষ্ঠানে বারংবার আমন্ত্রিত অতিথি ছিলেন। ২০০৯ সালে তিনি সাপ্তাহিক রেডিও শো "স্টার টক" চালু করেন। ২০১৪ সালে তিনি কার্ল সেগানের "" (১৯৮০)-এর ধারাবাহিক পর্ব চালু করেন।
২০১৮ সালের নভেম্বর থেকে ডিসেম্বর-এর মধ্যে, চারজন মহিলার দ্বারা টাইসনের বিরুদ্ধে যৌন অসদাচরণের অভিযোগ আনা হয়েছিল। থচিয়া আমেত এল মাত ১৯৮৪ সালে ইউনিভার্সিটি অব টেক্সাস অ্যাট অস্টিনে স্নাতক শিক্ষাথী থাকাকালীন টাইসনকে মাদক সেবন ও ধর্ষণের অভিযোগ করেন। বাকনেল ইউনিভার্সিটির অধ্যাপক ক্যাটলিন অ্যালার্স অভিযোগ করেছেন যে ২০০৯ সালের আমেরিকান অ্যাস্ট্রোনমিক্যাল সোসাইটির এক সমাবেশে টাইসন তাকে অনুপযুক্তভাবে স্পর্শ করেছিলেন। টাইসন যাকে নেটিভ আমেরিকান হ্যান্ডশেক হিসাবে বর্ণনা করেছেন, তিনি তার হাত ধরেছিলেন এবং দশ সেকেন্ডের জন্য তার চোখের দিকে তাকান। তিনি চলে যাবার সময়, টইসন তাকে বলেছিল যে সে তাকে আলিঙ্গন করতে চায় কিন্তু যদিও এরচে বেশি চাইলে তা তিনি পছন্দ করবেন না। একজন বেনামী চতুর্থ মহিলা অভিযোগ করেছেন যে, আমেরিকান মিউজিয়াম অব ন্যাচারাল হিস্ট্রিতে ২০১০ সালের ছুটির পার্টিতে টাইসন তার প্রতি অনুপযুক্ত মন্তব্য করেছিলেন। টাইসন এল মাতের ধর্ষণের অভিযোগ অস্বীকার করেছেন, অ্যালার্স এবং ওয়াটসনের দাবির পরিস্থিতির চারপাশে মৌলিক তথ্যগুলিকে সমর্থন করার সময়, তিনি দাবি করেছেন যে তার কর্মের ভুল ব্যাখ্যা করা হয়েছে এবং কোনো ভুল বোঝাবুঝি বা অপরাধের জন্য তিনি ক্ষমাপ্রার্থী।
ফক্স, ন্যাশনাল জিওগ্রাফিক, দ্য মিউজিয়াম অব ন্যাচারাল হিস্ট্রি এবং কসমসের প্রযোজকরা এ বিষয়ে তদন্ত ঘোষণা করেছেন, টাইসন যাতে স্বাগত জানিয়েছেন। ন্যাশনাল জিওগ্রাফিক চ্যানেল ২০১৯ সালের ৩ জানুয়ারি, তাদের "স্টারটক"-এর এপিসোডগুলির বিরতির ঘোষণা করেছিল, যাতে "তদন্ত নির্বিঘ্নে ঘটতে দেওয়া যায়"। প্রাথমিকভাবে ২০১৯ সালের ৩ মার্চ "কসমস: পসিবল ওয়ার্ল্ডস"-এর প্রিমিয়ার নির্ধারিত থাকলেও, তদন্ত অব্যাহত থাকার সময় এটিও বিলম্বিত হয়েছিল। ২০১৯ সালের ১৫ মার্চ, ন্যাশনাল জিওগ্রাফিক এবং ফক্স উভয়ই ঘোষণা করেছে যে: "তদন্ত সম্পূর্ণ হয়েছে, এবং আমরা "স্টারটক" এবং "কসমস" উভয়ের সাথেই এগিয়ে যাচ্ছি," এবং এটি: "আর কোনো মন্তব্য করা হবে না।" নেটওয়ার্কগুলি নিশ্চিত করেছে যে "স্টারটক" এবং "কসমস" উভয়ই আবার শুরু হবে, কিন্তু কোনো তারিখ নির্ধারণ করা হয়নি। জুলাই মাসে, আমেরিকান মিউজিয়াম অব ন্যাচারাল হিস্ট্রি জানিয়েছিল যে নিল ডিগ্রেস টাইসন হেইডেন প্ল্যানেটেরিয়ামের পরিচালক হিসাবে তার চাকরি বজায় রাখবেন।
যৌন পরিপক্বতা

যৌন পরিপক্কতা বা যৌন বয়ঃপ্রাপ্তি () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়।
আন্তর্জাতিক

আন্তর্জাতিক বলতে অধিকাংশ ক্ষেত্রে (একটি কোম্পানি, ভাষা, অথবা সংগঠন) বোঝায় যা একের অধিক দেশের সাথে সংযুক্ত অথবা এর কার্যক্রম একের অধিক দেশে বিস্তৃত।
যেমন, আন্তর্জাতিক আইন যা প্রয়োগ করা হয় একের অধিক দেশ বা জাতির জন্য, আন্তর্জাতিক ভাষা যা ব্যবহৃত হয় পৃথিবীর সকল দেশে।
দু তরফা দাখিল পদ্ধতি

দু তরফা দাখিল পদ্ধতি হিসাববিজ্ঞানের একটি হিসাব সংরক্ষণ পদ্ধতি যাতে এক পক্ষ সুবিধা গ্রহণ করবে এবং অপর পক্ষ সুবিধা প্রদান করবে। লেনদেন এর এ দুটি পক্ষকে হিসাব খাত বলা হয়। যেমন ৫০০০/- টাকা আয় করা হল। এটি লিপিবদ্ধ করার সময় একপক্ষ নগদান হিসাব এবং অপর দিকে সংশ্লিষ্ট আয় হিসাব ক্রেডিট হবে।
নামকরণ
ইংরেজি Journal শব্দটি ফার্সি Jour(জার) শব্দ থেকে উদ্ভূত হয়েছে। jour শব্দের অর্থ দিবস বা দিন। ইংরেজি Journal শব্দের অর্থ Day book বা দৈনিক হিসাবের বই। প্রতিদিন লেনদেনসমূহ journal এ লিপিবদ্ধ করা হয় বলে সম্ভবত এরূপ নামকরণ করা হয়েছে।
ইতালীয় ধর্ম যাজক ও গণিত শাস্ত্রবিদ লুকা প্যাসিওলি প্রথম এ ধারনার জন্ম দেন। কোন হিসাবটি ডেবিট হবে এবং কোনটি ক্রেডিট হবে তার জন্য "হিসাববিজ্ঞানের স্বর্ণ পদ্ধতি" ব্যবহৃত হয়।
এটি আবার হিসাব সমীকরণ: সম্পদ = মূলধন + দায় এর মাধ্যমেও নির্ণয় করা যায়।
দু তরফা দাখিল পদ্ধতিতে হিসাব সংরক্ষণে দুটি পক্ষ থাকে এক পক্ষ ডেবিট এবং অন্য পক্ষ ক্রেডিট। প্রতিটি লেনদেন লিপিবদ্ধ করার ক্ষেত্রে সমপরিমান অর্থ ডেবিট এবং ক্রেডিট করতে হবে।
ডেবিট এবং ক্রেডিট নির্নয়ের স্বর্ণ সূত্রটি এভাবে বর্ণনা করা যায়-
আধুনিক বা হিসাব সমীকরণভিত্তিক নিয়মে সংক্ষেপে ডেবিট ক্রেডিট নির্নয়ের আধুনিক নিয়ম-
ডিজিটালিস

ডিজিটালিস or হচ্ছে ২০টি প্রজাতি সংবলিত একটি গণের নাম যেটির সাধারণ ইংরেজি নাম foxgloves. বর্তমানে এটিকে প্লান্টাগিনাসি পরিবারে স্থাপন করা হয়েছে। এই গণটি পশ্চিম এবং দক্ষিণ-পশ্চিম ইউরোপের স্থানীয় উদ্ভিদ। এদের পুষ্প জুন থেকে সেপ্টেম্বরের মধ্যে ফোটে। ভেষজ কাজে ব্যবহার হয়।
আবদুল করিম কাসেম

আবদুল করিম কাসেম ( "") (২১ নভেম্বর ১৯১৪ – ৯ ফেব্রুয়ারি ১৯৬৩) ছিলেন ইরাকি সেনাবাহিনীর একজন জাতীয়তাবাদী ব্রিগেডিয়ার। তাঁর পিতা কাসিম মুহাম্মদ বকর আল-ফাদলি আল-জুবাইদি দক্ষিণের কৃষক ছিলেন। এবং মাতা কায়ফিয়া হাসান ইয়াকুব আল-সাকিনী শিয়া মুসলিম ছিলেন। ১৯৫৮ সালের অভ্যুত্থানে তিনি ক্ষমতা গ্রহণ করেন। এর ফলে ইরাকের রাজতন্ত্র উৎখাত হয়। ১৯৬৩ সালে রমজান বিপ্লবের সময় ক্ষমতাচ্যুতি ও মৃত্যুর আগ পর্যন্ত তিনি ইরাকের প্রধানমন্ত্রী হিসেবে দায়িত্বপালন করেন। শাসনকালে তিনি "আল জাইম" বা “নেতা” বলে বেশ পরিচিত ছিলেন।
আন্তর্জাতিক (দ্ব্যর্থতা নিরসন)

আন্তর্জাতিক একটি বিশেষণ (এছাড়াও বিশেষ্য হিসেবে ব্যবহার হয়ে থাকে) যার অর্থ "রাষ্ট্রের মধ্যে"।
আন্তর্জাতিক এছাড়াও উল্লেখ করতে পারে:
আরব বাথ মুভমেন্ট

আরব বাথ মুভমেন্ট ( "Harakat Al-Ba'ath Al-Arabi") হল বাথিস্ট রাজনৈতিক আন্দোলন। এটি আরব সোশ্যালিস্ট বাথ পার্টির পূর্বসূরি। প্রথমে এর নাম ছিল আরব ইহইয়া মুভমেন্ট। ১৯৪৩ সাল পর্যন্ত এই নাম ছিল। এসময় তা “বাথ” নাম ধারণ করে। মিশেল আফলাক ১৯৪০ সালে এর প্রতিষ্ঠা করেন। এর প্রতিষ্ঠাতা আফলাক ও বিতার উভয়েই বামপন্থি রাজনীতির সাথে জাতীয়তাবাদ এবং সমাজতন্ত্র।
এই আন্দোলন ১৯৪০ সালে মাইকেল আফলাক কর্তৃক আরব ইহইয়া মুভমেন্ট নামে শুরু হয়।
প্রতিষ্ঠার অল্পকাল পর এই আন্দোলন উপনিবেশ বিরোধী আরব জাতীয়তাবাদী সামরিক কর্মকাণ্ডে জড়িয়ে পড়ে। ১৯৪১ সালে আফলাক ইরাককে সাহায্য করার জন্য সিরিয়ান কমিটি গঠন করেন। এর উদ্দেশ্য ছিল ইঙ্গ-ইরাকি যুদ্ধের সময় ব্রিটিশ বিরোধী ও ইরাকের অক্ষপন্থি সরকারকে সমর্থন করা। যুদ্ধে ইরাকি সেনাদের পাশাপাশি ব্রিটিশদের বিরুদ্ধে লড়াইয়ের সিরিয়ান কমিটি অস্ত্র ও স্বেচ্ছাসেবক পাঠায়।
১৯৪৩ সালে আফলাক সিরিয়ান সংসদের জন্য প্রার্থী হয়েছিলেন তবে তিনি ব্যর্থ হন। সিরিয়ান নির্বাচনে ব্যর্থ হওয়ার পর এই আন্দোলন অন্যান্য দল যেমন আকরাম আল হাউরানির আরব সোশ্যালিস্ট মুভমেন্ট দলের সাথে সহযোগিতা করে।
১৯৪৭ সালে দল আরব বাথ পার্টিতে পরিণত হয়। আল হাউরানির আরব সোশ্যালিস্ট মুভমেন্ট পরবর্তীকালে ১৯৫০ এর দশকে এর সাথে একীভূত হয় এবং আরব সোশ্যালিস্ট বাথ পার্টি গঠন করে।
বার্ট সাটক্লিফ

বার্ট সাটক্লিফ, (; জন্ম: ১৭ নভেম্বর, ১৯২৩ - মৃত্যু: ২০ এপ্রিল, ২০০১) অকল্যান্ডের পনসনবি এলাকায় জন্মগ্রহণকারী বিখ্যাত নিউজিল্যান্ডীয় টেস্ট ক্রিকেট তারকা ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি।
বামহাতি ব্যাটসম্যান হিসেবে সফলতম খেলোয়াড়ী জীবন অতিবাহিত করেন বার্ট সাটক্লিফ। এছাড়াও তিনি নিউজিল্যান্ড ক্রিকেট দলে স্বল্পকালীন সময়ের জন্য অধিনায়কত্ব করেন।
বিদ্যালয়ের ছাত্র অবস্থাতেই তিনি অত্যন্ত মেধাবী ক্রিকেটার ছিলেন। সেনাবাহিনীতে যোগদানের পূর্বে দুই বছর শিক্ষক প্রশিক্ষণ মহাবিদ্যালয়ে অধ্যয়ন করেন। দ্বিতীয় বিশ্বযুদ্ধের সময়কালে মিশর ও ইতালিতে নিউজিল্যান্ডীয় সেনাবাহিনীতে কর্মকালীন সময়ে খেলতেন। বিশ্বযুদ্ধের পর ১৯৪৬ সালে জাপানে দায়িত্ব পালনের পর নিউজিল্যান্ডে ফিরে প্রথম-শ্রেণীর ক্রিকেটে অংশগ্রহণ করেন।
১৯৩১-৩২ মৌসুমে ওতাগোর সদস্যরূপে ক্রাইস্টচার্চে ক্যান্টারবারির বিপক্ষে রজার ব্লান্টের মিনিট প্রতি অপরাজিত ৩৩৮ রান তোলার রেকর্ডটি পরবর্তীতে ১৯৪৯-৫০ মৌসুমে বার্ট সাটক্লিফ ৩৮৫ রান তুলে নিউজিল্যান্ডের সর্বোচ্চ প্রথম-শ্রেণীর ব্যক্তিগত সংগ্রহ হিসেবে নিজের করে নেন।
১৯৪৮-৪৯ মৌসুমে অকল্যান্ডের সদস্যরূপে ক্যান্টারবারির বিপক্ষে খেলেন। এ পর্যায়ে উদ্বোধনী জুটিতে ডন টেলরের সাথে মাঠে নামেন। উভয় ইনিংসেই তারা দুই শতাধিক রান তুলেন। খেলায় তারা ২২০ ও ২৮৬ রান করে উভয় ইনিংসের উদ্বোধনী জুটিতে দুই শতরান সংগ্রহ করে নতুন বিশ্বরেকর্ড স্থাপন করেন। প্রথম ইনিংসে ১৪১ রান করেন। খেলার দ্বিতীয় ইনিংসে তিনি ১৩৫ রান তুলেন। তার সহযোদ্ধা ডন টেলরের সংগ্রহ ছিল ৯৯ ও ১৪৩ রান।
২১ মার্চ, ১৯৪৭ তারিখে ইংল্যান্ডের বিপক্ষে সাটক্লিফের টেস্ট ক্রিকেটে অভিষেক ঘটে। ১৯৪৯ সালে ইংল্যান্ড সফরে তার ব্যাটিং ক্রীড়ানৈপুণ্য সকলের নজর কাড়ে। সফরে তিনি চারটি অর্ধ-শতক ও একটি টেস্ট শতক হাঁকান। ১৯৬৪-৬৫ মৌসুমে নিউজিল্যান্ড দলের সদস্যরূপে ভারত গমন করেন। কলকাতায় অনুষ্ঠিত অভিষেক ঘটা সিরিজের দ্বিতীয় টেস্টে অভিষেক ঘটা ব্রুস টেলরকে সাথে নিয়ে সপ্তম উইকেট জুটিতে ১৬৩ রান ওঠান। এ ইনিংসে সাটক্লিফের সংগ্রহ ছিল অপরাজিত ১৫১ রান ও ব্রুস টেলর করেছিলেন ১০৫ রান।
১৯৫০-এর দশকের প্রথমার্ধ্বে নিউজিল্যান্ড দলকে চার টেস্টে নেতৃত্ব দেন। তন্মধ্যে তিনটিতেই তার দল হেরে যায় ও একটি টেস্ট ড্রয়ে পরিণত হয়। অবশ্য তার বর্ণাঢ্যময় খেলোয়াড়ী জীবনে নিউজিল্যান্ড দল কোন জয়লাভে সক্ষম হয়নি।
১৯৪৯ সালে উইজডেন কর্তৃপক্ষ তাকে পাঁচজন বর্ষসেরা ক্রিকেটারের একজন হিসেবে স্বীকৃতি দেয়। একই সালে নব-প্রবর্তিত বর্ষসেরা নিউজিল্যান্ডীয় ক্রীড়াবিদ হিসেবে তাকে পুরস্কৃত করা হয়। ১৯৮৫ সালে নববর্ষের সম্মানে তাকে এমবিই পদবীতে ভূষিত করা হয়। এছাড়াও ১৯৪০-এর দশকে গুরুত্বপূর্ণ অবদানের জন্য ২০০০ সালে তাকে দশকের সেরা নিউজিল্যান্ডীয় চ্যাম্পিয়ন ক্রীড়াব্যক্তিত্ব হিসেবে ঘোষণা করা হয়। ২০১০ রিচার্ড ব্রুক ‘দ্য লাস্ট এভরিডে হিরো: দ্য বার্ট সাটক্লিফ স্টোরি’ শিরোনামে জীবনীগ্রন্থ প্রকাশ করেন। ক্রিকেট সোসাইটি নামীয় সংস্থা বইটিকে ২০১১ সালের সেরা ক্রিকেট পুস্তক হিসেবে ঘোষণা করে। ‘বারক্লেজ ওয়ার্ল্ড অব ক্রিকেট’ সংস্থা বার্টক্লিফকে নিউজিল্যান্ডের ক্রিকেটের ইতিহাসের অন্যতম একজন হিসেবে সবচেয়ে প্রতিশ্রুতিশীল ও পরিচ্ছন্ন ব্যাটসম্যানরূপে অভিহিত করে।
১৯৬৩ সালে ‘বিটুইন ওভার্স: মেমোরিজ অব এ ক্রিকেটিং কিউই’ শিরোনামে আত্মজীবনীমূলক গ্রন্থ রচনা করেন। তখনও তিনি অবসর গ্রহণ করেননি। আন্তর্জাতিক ক্রিকেট অঙ্গন থেকে অবসর গ্রহণ করে কোচের দায়িত্ব পালন করেছেন সাটক্লিফ।
ফেব্রুয়ারি, ২০০০ সালে তার সম্মানার্থে সাবেক বিল ওভাল স্টেডিয়ামের নাম পরিবর্তন করে বার্ট সাটক্লিফ ওভাল নামকরণ হয়।